kardosdrur/scandi-wiki huggingface dataset:
Cassagnes (Pyrénées-Orientales)

Cassagnes (occitansk: Cassanhas) er en by og kommune i departementet Pyrénées-Orientales i Sydfrankrig.

Geografi 
Cassagnes ligger i Fenouillèdes 33 km vest for Perpignan. Nærmeste byer er mod nord Rasiguères (4 km) og mod syd Bélesta (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Østervrå Station

Østervrå Station er en nedlagt dansk jernbanestation i Østervrå. Stationsbygningen, der er tegnet af Sylvius Knutzen, er bevaret på Liljevej 10.

Østervrå var station på Hjørring-Hørby Jernbane (1913-53). Den var en af banens to krydsningsstationer og havde 173 m krydsningsspor og 93 m læssespor. I 1919 blev der anlagt et privat sidespor, som oprindeligt var bestemt for et kartoffelkogeri, men senere blev anvendt af en maskinfabrik.

Østervrå Station blev jernbaneknudepunkt 1924-50, mens Vodskov-Østervrå Jernbane eksisterede. Stationen blev nu udvidet med flere spor og en 3-sporet lokomotivremise, som er bevaret på Møllegade 25. Den store jernbanelov fra 1918 indeholdt en 25 km lang forlængelse fra Østervrå til Frederikshavn, men den blev ikke gennemført.

Eksterne kilder/henvisninger 

 Nordjyllands jernbaner: Stationer Hjørring-Hørby

Stationer på Hjørring-Hørby Jernbane
Stationer på Vodskov-Østervrå Jernbane
Nedlagte jernbanestationer i Danmark
Bygninger, konstruktioner og anlæg i Frederikshavn Kommune
Rasiguères

Rasiguères (occitansk: Rasiguèras) er en by og kommune i departementet Pyrénées-Orientales i Sydfrankrig.

Geografi 
Rasiguères ligger i Fenouillèdes 33 km vest for Perpignan. Nærmeste byer er mod øst Planèzes (1 km) og mod vest Lansac (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Caramany

Caramany (occitansk: Caramanh) er en by og kommune i departementet Pyrénées-Orientales i Sydfrankrig.

Geografi 
Caramany ligger i Fenouillèdes 35 km vest for Perpignan. Nærmeste byer er mod nordvest Ansignan (8 km) og mod sydøst Belésta (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Planèzes

Planèzes (occitansk:Planeses) er en by og kommune i departementet Pyrénées-Orientales i Sydfrankrig.

Geografi 
Planèzes ligger i Fenouillèdes 32 km vest for Perpignan. Nærmeste byer er mod vest Rasiguères (1 km) og mod øst Latour-de-France (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Lansac (Pyrénées-Orientales)

Lansac er en by og kommune i departementet Pyrénées-Orientales i Sydfrankrig.

Geografi 
Lansac ligger i Fenouillèdes 38 km vest for Perpignan. Nærmeste byer er mod nordvest Saint-Arnac (4 km) og mod øst Rasiguères (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Hjørring Vestbanegård

Hjørring Vestbanegård var en nedlagt dansk jernbanestation i Hjørring. Bygningen var tegnet af Sylvius Knutzen.

Banegården blev bygget i 1913 som hovedbanegård for Hjørring-Løkken-Aabybro-banen og Hjørring-Hørby-banen, der blev åbnet samme år og havde fælles drift fra starten. I 1925 kom Hirtshalsbanen til. Stationen havde 4 hovedspor med gennemkørsel, så Løkken- og Hirtshalsbanerne gik mod nord og Hørbybanen mod syd. Desuden var der varehus med læssespor, opstillings- og depotspor, værksteder, maskindepot og hovedkontor.

Hirtshalsbanen fik i 1939 en international togforbindelse med eksprestoget Nordpilen, der kørte Hirtshals/Frederikshavn-Flensborg. Det gav stødet til, at privatbanerne måtte flyttes til Hjørring Station i stedet for at have deres egen. Efter væsentlig omlægning af sporene blev Hørbybanen optaget på statsbanestationen 19. maj 1942, Løkkenbanen 11. august 1942 og Hirtshalsbanen 3. oktober 1942. Herefter blev Vestbanegården nedlagt. Vejen Banegraven er anlagt på det tracé, der blev overflødigt mellem Åstrupvej og Løkkensvej.

Stationsbygningen lå for enden af den gade, der stadig hedder Vestbanegade. I 1973 brændte tagetagen. Bygningen er nu nedrevet, og der ligger en Lidl i stedet.

Eksterne kilder/henvisninger 

 WikiVendsyssel
 Signalposten 1969/1, s. 3 - med skitse af sporomlægningerne i 1942
 Nordjyllands jernbaner: Jernbanerne år for år i Nordjylland

Se også 
 Løkken Station - som Hjørring Vestbanegård lignede meget

Stationer på Hirtshalsbanen
Stationer på Hjørring-Hørby Jernbane
Stationer på Hjørring-Løkken-Aabybro Jernbane
Nedlagte jernbanestationer i Danmark
Forsvundne bygninger, konstruktioner og anlæg i Danmark
Vestbanegård
Bork Havn

Bork Havn  er et fiskerleje og nu turiststed ved sydenden af Ringkøbing Fjord, øst for fuglereservatet, Tipperne; den er  beliggende  mellem Tarm og Nørre Nebel i Ringkøbing-Skjern Kommune. Bork Havn blev grundlagt i 1933 af Bork Fiskeriforening.  Havnen består af en lystbådehavn med plads til cirka 290 lystbåde, en fiskerihavn og en havn for husbåde.

Havnen er mest kendt for Bork Festival, som har været afholdt hvert år siden 1979. Der ligger også en efterskole og der er undervisning i windsurfing; i nærheden ligger også Bork Vikingehavn, der er en del af  Ringkøbing-Skjern Museum.

Eksterne kilder og henvisninger
Om Bork Havn  på Ringkøbing-Skjern Kommunes websted.
Den officielle turistside om Bork havn  på hvidesande.dk

Lokaliteter i Ringkøbing-Skjern Kommune
Fiskeribebyggelse
Svend Ploug Johansen

Svend Ploug Johansen (født 29. juli 1970) er en dansk instruktør og  manuskriptforfatter. Han er i dag ansat som publiceringschef på TV2 Øst.

Han har skrevet og instrueret en række kortfilm og TV-film.

Hans kortfilm, Global alarm, vandt prisen "Spirit of Activism" på Colorado Environmental Film Festival i 2010.

Filmografi 
 Flugt (kortfilm, 2002)
 Hvorfor? (kortfilm, 2002)
 Historien om en mor (TV-film, 2005)
 Skizo (kortfilm, 2008)
 Global alarm (kortfilm, 2009)
 Ansigtet (kortfilm, 2012)
 Momentum (kortfilm, 2014)
 Selvfed (kortfilm, 2015)
  The Portal (Anthology, 2017)
Dark Angel (kortfilm, 2018)

Referencer

Eksterne henvisninger 
 

Filminstruktører fra Danmark
Vuelta a España 2012

Vuelta a España 2012 var den 67. udgave af Vuelta a España. Løbet startede 18. august med en holdtidskørsel i Pamplona. Ingen af etaperne blev kørt syd for Madrid, idet, der på grund af den finansielle krise ikke var nogen byer der, der ville byde ind som start- eller målby.

Vinder blev Alberto Contador fra Team Saxo Bank-Tinkoff Bank, der dermed fik et markant comeback til toppen af international landevejscykling efter at have udstået en længere udelukkelse fra sporten som følge af en dopingdom. Hans sejr blev skabt, da han vandt løbets 17. etape og her distancerede de nærmeste konkurrenter, Alejandro Valverde og Joaquin Rodríguez, der sluttede som henholdsvis nummer to og tre i løbet.

Deltagere 

Argos-Shimano, Cofidis, Andalucía og Caja Rural var inviteret til at deltage sammen med de 18 UCI ProTeams. 

Matti Breschel (Rabobank) og Nicki Sørensen (Team Saxo Bank-Tinkoff Bank) var Danmarks repræsentanter i løbet. Amets Txurruka og Adam Hansen stillede til start i deres tredje Grand Tour for året, men det var kun sidstnævnte som har fuldført begge de foregående.

Etaper

Resultater 
Trøjerne dag for dag

Samlet
{| class="wikitable"
!Nr
!Rytter
!Hold
!Tid
|- bgcolor=red
| <center>
|  Alberto Contador
| Team Saxo Bank-Tinkoff Bank| 84:59:49|-
| <center>2| Alejandro Valverde
| Team Movistar
| +1:16
|- 
| <center>3 
| Joaquin Rodriguez
| Team Katusha
| +1:37
|-
| <center>4| Chris Froome 
| Team Sky
| +10:16
|-
| <center>5| Daniel Moreno
| Team Katusha
| +11:29
|-
| <center>6| Robert Gesink
| Rabobank
| +12:23
|-
| <center>7| Andrew Talansky
| Garmin-Sharp
| +13:28
|-
| <center>8| Laurens Ten Dam
| Rabobank
| +14:41
|-
| <center>9| Igor Anton
| Euskaltel-Euskadi
| +14:01
|-
| <center>10| Benta Intxausti
| Team Movistar
| +16:13
|}
For komplette resultater se: Ryttere og hold i Vuelta a España 2012 (kommer efter løbet)PointtrøjenBjergtrøjenKombinationstrøjenHoldkonkurrencen'''

Eksterne henvisninger 

2012
UCI World Tour 2012
BIF

BIF eller bif har flere betydninger:

 Båndet jernformation – en sedimentær bjergart
 Brøndby IF – fodboldklub
 Brabrand IF – fodboldklub
 Barrow-in-Furness – by i Cumbria, England
 Barrow-in-Furness railway station – stationskode BIF
 Benevolence International Foundation – del af al-Qaeda
 Bif Naked – Canadisk musiker
 Bifrenaria – orkideslægt
 Bird in flight – fotografisk term
 Brynäs IF – ishockey team fra Gävle, Sverige
 Build Information File – en XML fil
 Built-in function – i forskellige programmeringssprog
 Burundian franc – ISO 4217 kode BIF
 BiF – Biuro Ubezpieczeń Koszalin, Polska (Polsk forsikringskontor)
Vredens druer

Vredens Druer ("The Grapes of Wrath") er en roman skrevet af den amerikanske forfatter John Steinbeck og udgivet i 1939. Romanen har siden udgivelsen vundet Steinbeck flere litterære priser, heriblandt Pulitzerprisen i litteratur, og anses bredt for at være Steinbecks hovedværk, samt et af de største værker i det 20. århundredes litteratur.

Vredens Druer foregår under depressionen og fokuserer på familien Joads, en fattig farmer-familie der bliver drevet fra deres hjem i Oklahoma på grund af tørke, økonomiske problemer og ændringer i landbruget og den finansielle industri.

Se også 
 Det 20. århundredes 100 bøger ifølge Le Monde

Eksterne henvisninger 
 Encyclopedia of Oklahoma History and Culture – Grapes of Wrath  (engelsk)

Referencer 

Litteratur i 1939
Romaner fra USA
Divisionsforeningen Håndbold

Divisionsforeningen Håndbold er en frivillig interesseorganisation, etableret 17. januar 1976 i Odense. Det består af foreninger, der deltager i en af de to øverste håndboldrækker i Danmark, Håndboldligaen og 1. division.

Kilder/eksterne henvisninger 
 Foreningens hjemmeside 
 Om foreningen

Se også 
 Håndbold Spiller Foreningen

Sportsorganisationer i Danmark
Håndbold i Danmark
Sport i Fredericia
Etableret i 1976
Ouadane

Ouadane (arabisk: وادان ) er en by i den nordvestlige del af Mauretanien. Byen ligger på Adrarplateauet nordøst for Chinguetti.

Den blev grundlagt i 1147 af berbere, og blev udgangspunkt for karavaner som krydsede Sahara i Trans-Sahara-handelen. Byen blev okkuperet af portugiserne i 1487, og de anlagde en handelsstation her. Fra 1500-tallet forfaldt byen imidlertid. Den gamle bykerne består i dag for en stor del af ruiner, mens et mindre, moderne bysamfund findes udenfor de gamle bymure. Byen har ca. 3.700 indbyggere (2000).

Byen kom i 1996 på UNESCOs verdensarvliste, sammen med byerne Chinguetti, Tichitt og Oualata, som alle har tilsvarende ksar-byanlæg. En ksar (flertal ksour) er et landsby- eller bysamfund bestående af sammenbyggede murede huse. Sådanne byanlæg er almindelige i dele af Nordafrika, særlig syd for Atlasbjergene. UNESCO lagde vægt på byernes velbevarede middelalder-byplan, på deres rolle for karavanefarten og nomadekulturen i Sahara, og deres rolle som centre for islamisk kultur og lærdom.

Eksterne kilder og henvisninger 

 bilder

Verdensarvsområder i Afrika
Byer i Mauretanien
Etableret i 1147
Jernoxid

Jernoxider er kemiske stoffer sammensat af jern og oxygen (ilt). Alt i alt er der 16 kendte jernoxider og oxyhydroxider.

Jernoxider og jernoxid-hydroxider er udbredt i naturen – og spiller en vigtig rolle i mange geologiske og biologiske processer. Jernoxider anvendes meget af mennesker, f.eks., som jernmalm, pigmenter, katalysatorer, i termit (se diagrammet). Almindelig rust er en form for jern(III)oxid. Jernoxider er bredt anvendt som billige, holdbare pigmenter i maling, belægninger og farvet beton. Farverne som er almindeligt tilgængelige er jordfarver i gullige/orange/rødlige/brunlige/sorte. Jernoxid kan bruges til levnedsmiddelfarve (E172) i f.eks. bolsjer.

Oxider 
 Jern(II)oxid, wüstite (FeO)
 Jern(II,III)oxid, magnetit (Fe3O4)
 Jern(III)oxid (Fe2O3)
 alpha fase, hæmatit (α-Fe2O3)
 beta fase, (β-Fe2O3)
 gamma fase, maghemit (γ-Fe2O3)
 epsilon fase, (ε-Fe2O3)

Hydroxider 
 Jern(II)hydroxid (Fe(OH)2)
 Jern(III)hydroxid (Fe(OH)3), (bernalit)

Oxider/hydroxider 

 goethit (α-FeOOH),
 akaganéit (β-FeOOH),
 lepidocrocit (γ-FeOOH),
 feroxyhyt (δ-FeOOH),
 ferrihydrit (Fe5HO8·4H2O ca.), eller 5Fe2O3•9H2O, bedre recast som FeOOH•0.4H2O

 højtryk FeOOH
 schwertmannit (ideelt Fe8O8(OH)6(SO)·nH2O eller Fe3+16O16(OH,SO4)12-13·10-12H2O)
 grøn rust (FeIIIxFeIIy(OH)3x+2y-z(A-)z; hvor A- er Cl- eller 0.5SO42-)

Se også 
 Limonit
 Jernoxidnanopartikler

Kilder/referencer

Eksterne henvisninger 

 Information from Nano-Oxides, Inc. on Fe2O3. 
 http://chemed.chem.purdue.edu/demos/demosheets/12.3.html
 http://minerals.usgs.gov/minerals/pubs/commodity/iron_oxide/

Jernforbindelser
Oxider
Chinguetti

Chinguetti (arabisk شنقيط) er en by i det vestlige i Mauretanien.

Byen ligger på Adrarplateauet øst for Atar. Den blev grundlagt i 1200-tallet, i form af en ksar, og var tidligere en samlingsplads for karavaner som krydsede Sahara i Trans-Sahara-handelen, og også for pilgrimme på vej til Mekka. Byen er fortsat et vigtigt religiøst center. Vigtige bygninger i byen er moskéen, et fort bygget af Fremmedlegionen og et højt vandtårn.

Byen har et adskillige biblioteker med gamle manuskripter på gazelle- og gedeskind. De fleste bøger er islamske hellige tekster og kommentarer, men der findes også bøger om litteratur og videnskab. Byen omtales nogle gange som en af islams helligste byer.

Byen kom i 1996 på UNESCOs verdensarvliste, sammen med byerne Ouadane, Tichitt og Oualata, som alle har tilsvarende ksar-byanlæg. En ksar (flertal ksour) er et landsby- eller bysamfund bestående af sammenbyggede murede huse. Sådanne byanlæg er almindelige i dele af Nordafrika, særlig syd for Atlasbjergene. UNESCO lagde vægt på byernes velbevarede middelalder-byplan, på deres rolle for karavanefarten og nomadekulturen i Sahara, og deres rolle som centre for islamisk kultur og lærdom.

Mauretaniens første offshore oliefelt blev opdaget i 2001, og har fået navn efter denne by.

Eksterne kilder og henvisninger 
 Billeder

Verdensarvsområder i Afrika
Byer i Mauretanien
Rita Ora

Rita Sahatçiu Ora (født Rita Sahatçiu 26. november 1990 i Pristina) er en engelsk-albansk sanger og sangskriver.

Opvækst 
Rita Ora blev født i 1990 i Pristina, SFR Jugoslavien (nu Kosovo) og flyttede med sine forældre til Storbritannien samme år. Hun voksede op i det vestlige London og gik i folkeskole i Earls Court, hvorefter hun gik på Sylvia Young Theatre School og fik eksamen derfra.

Musikkarriere 
Ora begyndte med at synge offentligt til open mike-arrangementer forskellige steder i London samt undertiden på sin fars pub. I 2008 stillede hun som 16-årig op i en konkurrence om at blive Storbritanniens deltager ved Eurovision Song Contest og kvalificerede sig i første omgang videre, men trak sig efterfølgende fra konkurrencen med begrundelsen, at hun "ikke følte sig klar" og at "konkurrencen ikke rigtigt var hende". Hendes manager har siden fortalt, at Ora i første omgang troede, at denne deltagelse ville være vejen til succes, men at hun senere blev overbevist om, at det modsatte nemt kunne blive tilfældet.

I stedet fik hun kontrakt med det nystartede amerikanske pladeselskab, Roc Nation, som en af selskabets første kunstnere. Hun kom i første omgang til at optræde i videoer med Jay-Z og Drake, og hun indspillede materiale til et album, men selskabet anbefalede hende at se tiden an, og først i 2012 udgav hun sit debutalbum Ora. Inden albummet udkom singlerne "R.I.P." og "How We Do (Party)", der begge nåede førstepladsen på den engelske hitliste. Vejen var derfor beredt for albummet, der også gik direkte ind på førstepladsen på den britiske hitliste. 

Efterfølgende har hun turneret i flere omgange og optrådte blandt andet i Tirana i forbindelse med 100-året for Albaniens uafhængighed. Hun beskæftigede sig i årene efter debutalbummet også med andre ting som design, reklame og tv.

Samarbejdet med Roc Nation gik galt i 2016, og Ora skiftede til Atlantic UK. Efter længere tids retslige forhindringer kunne hun omsider i 2018 udsende opfølgeren til debutalbummet, Phoenix. Albummet blev ikke så stort et hit som debuten, men nåede 11. pladsen i Storbritannien.

Skuespiller 
I 2004 optrådte hun i den engelske film Spivs. Siden har hun haft en mindre rolle i Fifty Shades of Grey (2015) og dennes efterfølgere.

Diskografi 
 Ora (2012)
 Phoenix (2018)

Filmografi 
 Fifty Shades of Grey (2015)
 Fifty Shades - I mørket (2017)
 Fifty Shades - Fri (2018)

Referencer

Eksterne henvisninger 

 
 
 

Sangere fra England
X Factor-dommere
Løkken Station

Løkken Station er en nedlagt dansk jernbanestation i Løkken på Hjørring-Løkken-Aabybro Jernbane. Stationsbygningen er tegnet af Sylvius Knutzen. 

Stationer på Hjørring-Løkken-Aabybro Jernbane
Nedlagte jernbanestationer i Danmark
Station
Per Nielsen (musiker)

Per Nielsen (født 1. juni 1954 i Sønderborg) er en dansk trompetist. Han udgav sit første album i 1987, Trumpet Concertos, med musikere fra Sønderjyllands Symfoniorkester. Han har solgt tæt på 400.000 eksemplarer af sine i alt 16 albumudgivelser, hvilket gør ham til den bedst sælgende danske instrumentalist nogensinde.

Kilder

Eksterne henvisninger 
 Per Nielsens officielle hjemmeside

Musikere fra Danmark
Personer fra Sønderborg
Personer i Kraks Blå Bog
Pandrup Station

Pandrup Station er en nedlagt dansk jernbanestation i Pandrup på Hjørring-Løkken-Aabybro Jernbane. Stationsbygningen er tegnet af Sylvius Knutzen. 

Stationer på Hjørring-Løkken-Aabybro Jernbane
Nedlagte jernbanestationer i Danmark
Bygninger, konstruktioner og anlæg i Jammerbugt Kommune
Aabybro Station

Aabybro Station er en nedlagt dansk jernbanestation i Aabybro på Fjerritslev-Frederikshavn Jernbane. Stationen var desuden endestation på Hjørring-Løkken-Aabybro Jernbane. Stationen er tegnet af Paul Severin Arved Paulsen.

Stationer på Fjerritslev-Frederikshavn Jernbane
Stationer på Hjørring-Løkken-Aabybro Jernbane
Nedlagte jernbanestationer i Danmark
Bygninger, konstruktioner og anlæg i Jammerbugt Kommune
Fjerritslev Station

Fjerritslev Station er en nedlagt dansk jernbanestation i Fjerritslev. Stationen var endestation på Fjerritslev-Frederikshavn Jernbane (FFJ) Stationen var desuden endestation på Thisted-Fjerritslev Jernbane (TFJ). Stationsbygningen i gule mursten og med skifertag var fra 1897 og var måske tegnet af statsbanernes arkitekt Thomas Arboe eller inspireret af hans stil. Stationsbygningen, blev i 1915-17 ombygget og udvidet, ligesom sporanlæg m.m. blev udvidet. Den blev nedlagt 1. april 1969 og nedrevet i 1976, men det gamle posthus fra 1913 (Jernbanegade 7) findes endnu.

Stationsbygningen var ejet af Thisted- og Aalborg-banen i fællesskab. Anlægget havde varehuse og remiser med drejeskiver og vandkraner for såvel FFJ som TFJ. Der var to perronspor, et overhalingsspor og adskillige læsse- og opstillingsspor. Der var 19 sporskifter. Krydsninssporet havede en længde på 450 meter.

Kilder 

Stationer på Fjerritslev-Frederikshavn Jernbane
Stationer på Thisted-Fjerritslev Jernbane
Nedlagte jernbanestationer i Danmark
Forsvundne bygninger, konstruktioner og anlæg i Danmark
Etableret i 1897
Ophørt i 1969
Bygninger, konstruktioner og anlæg i Jammerbugt Kommune
Inger Wedell

Inger Dorte lensgrevinde Wedell(-Wedellsborg), født komtesse Krag-Juel-Vind-Frijs (26. juni 1885 på Frijsenborg – 12. juli 1975) var en dansk godsejer og overhofmesterinde, gift med Julius Wedell og mor til Tido Wedell.

Hun var datter af kammerherre, lensgreve Mogens Krag-Juel-Vind-Frijs og hustru Fritze f. komtesse Danneskiold-Samsøe og blev gift 26. januar 1907 med kammerherre, hofjægermester, lensgreve Julius Wedell, søn af kammerherre, lensgreve Bendt Wedell og hustru Marie f. komtesse Knuth. Hendes fader havde ingen sønner, og derfor var hun fra 1923 til 1958 besidder af det tidligere grevskab Frijsenborg, som efter hendes død overgik til slægten Wedell-Wedellsborg.

Inger Wedell var overhofmesterinde hos H.M. Dronning Alexandrine 1935-52, formand for Komtesse Agnes Frijs' Stiftelse og præsident for Selskabet til Håndarbejdets Fremme 1947-56.

Kilder 
 Kraks Blå Bog 1974

Personer i Kraks Blå Bog (afdøde)
Hofmesterinder fra Danmark
Grevinder fra Danmark
Inger
Slægten Krag-Juel-Vind-Frijs
Danskere i 1900-tallet
Personer fra Jylland
Foreningsformænd fra Danmark
Komtesser fra Danmark
Sournia

Sournia (occitansk: Sornian, catalansk: Sornià) er en by og kommune i departementet Pyrénées-Orientales i Sydfrankrig.

Geografi 
Sournia ligger i Fenouillèdes 48 km vest for Perpignan. Nærmeste byer er mod vest Rabouillet (7 km), mod nordøst Prats-de-Sournia (5 km) og mod syd Campoussy (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Arboussols

Arboussols (catalansk: Arboçols) er en by og kommune i departementet Pyrénées-Orientales i Sydfrankrig. Til kommunen hører også landsbyen Marcevol.

Selvom kommunen er en del af kantonen Sournia, som er beliggende i det occitanske Fenouillèdes, er Arboussols en catalansk landsby i landskabet Conflent.

Geografi 
Arboussols ligger i Conflent i Pyrenæerne. Byen ligger i en højde af ca. 500 m nord for floden Têt lige over for Canigou-massivet. Højeste punkt i kommunen er Pic de Bau (1.025 m).

Den vigtigste afgrøde i kommunen er vin (Côtes du Roussillon).

Nærmeste større by er Perpignan, 43 km mod øst. Nabobyerne er mod syd Marquixanes (5 km) og mod nord Tarerach (9 km).

Historie 
Arboussols nævnes første gang i 950 (Arbussolas) og igen i 968 (Arbuzolos). i 1011 hørte Arboussols til klosteret Saint Michel de Cuxas besiddelser. Et ejerforhold som fortsatte helt til den franske revolution.

Marcevol nævnes i 1011 (Marceval). I 1129 skænkede biskoppen af Elne den lille kirke Nostra Senyora de las Gradas i Marcevol til Ridderordenen af den Hellige Grav. I 1484 blev ordenen opløst af paven og klosteret blev herefter overdraget til et fællesskab af præster fra Vinça. Klosteret blev nationaliseret under revolutionen. Bygningerne forfaldt, men er siden 1970'erne blevet restaureret.

Demografi

Udvikling i folketal

Kilder

Eksterne henvisninger 

 Jean Tosti, Arboussols  

Byer i Pyrénées-Orientales
Julius Wedell

Julius Carl Hannibal lensgreve Wedell(-Wedellsborg) (26. juli 1881 på Borupgård ved Helsingør – 25. februar 1963 i Odense) var en dansk godsejer, kammerherre og hofjægermester, gift med Inger Wedell og far til Tido Wedell.

Wedell var søn af kammerherre, lensgreve Bendt Wedell og hustru Maria f. komtesse Knuth, tog filosofikum 1904 og blev gift 26. januar 1907 i Hammel Kirke med komtesse Inger Krag-Juel-Vind-Frijs, datter af Mogens Frijs. Fra 1908 til 1912 var han attaché honoraire i London og blev 1918 hofjægermester. Fra 1920 ejede han grevskabet Wedellsborg, som gennemgik lensafløsningen 1926. Han var fra 1922 formand for Lensgreve Karl Wedells Stiftelse og købte 1925 af Lensgreve Karl Wedells Stiftelse Frederiksgave hovedbygning og park for 1.000.000 kr., af hvilken en del af udstykningen i forbindelse med lensafløsningen foregik. 1932 blev han kammerherre. 16. december 1935 blev han Ridder af Dannebrogordenen, 1. januar 1941 fik han Dannebrogmændenes Hæderstegn og 26. juni 1949 blev han Kommandør af 2. grad. Han bar en række udenlandske ordener og var bl.a. æresridder af Johanniterordenen.

Julius Wedell solgte 1942 Frederiksgave til konsul Th. Andersen fra Odense Vinkompagni. Han gennemførte flere landvindingsarbejder ved Wedellsborg og Sparretorn, forbedrede i flere tilfælde forholdene for godsets husmænd og landarbejdere og iværksatte en modernisering og restaurering af Wedellsborg.

Wedell var medlem af repræsentantskabet for Aktieselskabet Det Udenlandske Skovindustriselskab, næstformand for De Samvirkende fynske Hesteavlsforeninger for jysk Avl, medlem af bestyrelsen for Foreningen af Skov- og Landejendomsbesiddere, men meldte sig ud af foreningen efter besættelsens ophør, og medlem af bestyrelsen for Andelsmejeriet Wedellsborg.

Kilder 
 Kraks Blå Bog 1957
Danmarks Adels Aarbog 1997-99.

Personer i Kraks Blå Bog (afdøde)
Julius 02
Kommandører af Dannebrog
Lensgrever fra Danmark
Godsejere fra Danmark
Hofjægermestre fra Danmark
Kammerherrer fra Danmark
Danskere i 1900-tallet
Modtagere af Nordstjerneordenen
Diplomater fra Danmark